OpenLLM-France/wikimedia huggingface dataset:
# Iguana Kits

Iguana Kits és una empresa carrossera valenciana dedicada a la transformació i comercialització de models d'automòbil diversos, els quals reconverteix a un format i estètica "retro". Fundada el 1998 per Santiago Bethencourt, té la seu a València i distribueix els seus productes des de l'any 2000. Iguana Kits comercialitza vehicles amb diversos tipus de carrosseries (sedan, camioneta, coupé i convertible), fabricades en resina de polièster i recobertes en alguns casos amb fusta. L'empresa ven tant els cotxes ja modificats com els kits per a modificar-se'ls un mateix.
Santiago Bethencourt es dedicava a la restauració d'automòbils clàssics i a causa de l'admiració que sentia pel Renault 4 decidí de preparar aquest model amb l'estètica típica dels cotxes de la dècada de 1950. Per aquesta raó, els vehicles d'Iguana Kits es basen principalment en xassissos de Renault 4, per bé que l'empresa treballa també amb antics models pick-up de Nissan.

## Referències

* ↑ «IGUANA (2.000...)» (en castellà). autopasion18.net. [Consulta: 5 maig 2016].
* ↑ «Iguana Kits» (en castellà). losorigenes.net. Arxivat de l'original el 23 de juny 2016. [Consulta: 5 maig 2016].

## Enllaços externs

* Iguana Kits - Lloc web oficial (castellà)
# Melanostibita

La melanostibita és un mineral de la classe dels òxids.

## Característiques

La melanostibita és un òxid de fórmula química Mn$^{2+}$(Sb$^{5+}$,Fe$^{3+}$)O₃, format per manganès, antimoni i ferro. Cristal·litza en el sistema trigonal. La seva duresa a l'escala de Mohs és 4.
Segons la classificació de Nickel-Strunz, la melanostibita pertany a «04.CB: Òxids amb proporció metall:oxigen = 2:3, 3:5, i similars, amb cations de mida mitja» juntament amb els següents minerals: brizziïta, corindó, ecandrewsita, eskolaïta, geikielita, hematites, ilmenita, karelianita, pirofanita, akimotoïta, auroantimonita, romanita, tistarita, avicennita, bixbyita, armalcolita, pseudobrookita, mongshanita, zincohögbomita-2N2S, zincohögbomita-2N6S, magnesiohögbomita-6N6S, magnesiohögbomita-2N3S, magnesiohögbomita-2N2S, ferrohögbomita-6N12S, pseudorútil, kleberita, berdesinskiita, oxivanita, olkhonskita, schreyerita, kamiokita, nolanita, rinmanita, iseïta, majindeïta, claudetita, estibioclaudetita, arsenolita, senarmontita, valentinita, bismita, esferobismoïta, sil·lenita, kyzylkumita i tietaiyangita.

## Formació i jaciments

Va ser descoberta l'any 1892 a una mina de Sjögruvan, a Grythyttan, Hällefors (Västmanland, Suècia). Es tracta de l'únic indret on ha estat trobada aquesta espècie mineral.

## Referències

* ↑ «Melanostibite» (en anglès). Mindat. [Consulta: 9 abril 2017].
# Saint Cloud

«Sant Cloud, Saint Cloud, Saint-Cloud o St. Cloud» té aquests significats:
* Saint-Cloud, municipi francès al departament dels Alts del Sena, regió de l'Illa de França.
* St. Cloud (Florida), població dels Estats Units a l'estat de Florida.
* La Celle-Saint-Cloud, municipi francès al departament d'Yvelines, regió de l'Illa de França.
* St. Cloud (Minnesota), municipi de l'estat de Minnesota, als Estats Units.
* Saint Cloud o Clodoald (segle vi), príncep merovingi i monjo, fundador de l'abadia de Saint-Cloud; festa el 7 de setembre
* Saint Cloud o Clodulf de Metz (segle VII), bisbe de Metz, festa el 8 de juny
# Resolució 398 del Consell de Seguretat de les Nacions Unides

La Resolució 398 del Consell de Seguretat de les Nacions Unides, aprovada el 30 de novembre de 1976, va considerar un informe del Secretari General de les Nacions Unides sobre la Força de les Nacions Unides d'Observació de la Separació. El Consell va observar els seus esforços per establir una pau duradora i justa a l'Orient Mitjà però també va expressar la seva preocupació per l'estat de tensió vigent a la zona. La Resolució va decidir demanar a les parts implicades que implementessin de manera immediata la Resolució 338 del Consell de Seguretat de les Nacions Unides, renovés el mandat de la Força d'Observadors durant uns altres 6 mesos fins al 31 de maig de 1977 i va demanar al Secretari General que enviés un informe sobre la situació al final d'aquest període.
La resolució es va aprovar amb 12 vots a cap; Benin, la República Popular de la Xina i Líbia no van participar en la votació.

## Vegeu també

* Llista de resolucions del Consell de Seguretat de les Nacions Unides 301 a la 400 (1971 - 1976)
* Alts del Golan

## Enllaços externs

* PDF Text de la Resolució a UN.org
# El adivinador

El adivinador (trad.: L'endevinador) és una escultura urbana, obra de l'artista Joan Ripollés, que està situada al passeig del Port d'Alacant (País Valencià), entre la plaça de la Porta del Mar i la plaça del Port. Està realitzada en bronze, té un pes aproximat de quatre tones i mesura 3,5 m d'ample i quasi 8 m d'alt. L'escultura representa una figura humana abstracta, amb diverses cares, que té sobre el seu cap un ovoide del que sobreïxen nombres. Va ser cedida a la ciutat per l'extinta Caixa Mediterrani al juliol de 2010, quan era alcaldessa de la ciutat Sonia Castedo.

## Referències

* ↑ Verdad, La. «La CAM dona a Alicante la escultura 'El adivinador'. La Verdad». www.laverdad.es. [Consulta: 17 desembre 2016].
* ↑ Internet, Unidad Editorial. «Una monumental escultura de Ripollés embellece el paseo de puerto de Alicante | Alicante | elmundo.es». www.elmundo.es. [Consulta: 17 desembre 2016].
# Economia de Dominica

L'economia de Dominica sempre vaig estar depenent de l'agricultura - especialment banana - fins recentment. No obstant això, ha canviat gradualment pel turisme, especialment l'ecoturisme. Amb la finalitat de diversificar les seves fonts d'ingrés, el govern també busca promoure l'illa com a centre bancari internacional, i recentment va signar un acord amb la Unió Europea amb la finalitat d'explorar els seus potencials d'energia geotèrmica.
El 2003 el govern va començar una extensa reestructuració de l'economia, amb l'eliminació del control de preus, privatització del sector bananer, i augment d'imposts, amb la intenció d'enfrontar una crisi econòmica i atendre les recomanacions del Fons Monetari Internacional. Aquesta reestructuració va permetre la recuperació econòmica - en 2006 el creixement va ultrapassar els dos dígits - i va ajudar a reduir el deute públic.
Dominica és membre de la Unió Monetària del Carib Oriental (ECCU). El Banc Central del Carib Oriental emet una moneda (el Dòlar del Carib oriental) comú a tots els 8 membres de l'ECCU. El banc també administra la política monetària, regla i supervisiona activitats dels bancs comercials als països membres.

## Referències

* 1 2 CIA. «The World Factbook». Arxivat de l'original el 2016-01-30. [Consulta: 19 juliol 2018].
# Unió Mundial per al Judaisme Progressista

La Unió Mundial per al Judaisme Progressista (WUPJ), va ser establerta a Londres el 1926, és l'organització coordinadora internacional dels moviments jueus reformistes, liberals, progressistes i reconstruccionistes, serveix a 1.200 congregacions i te 1,8 milions de membres en més de 50 països. Actualment la seva seu central està en la ciutat de Jerusalem. Netzer olami és un moviment juvenil sionista de la Unió Mundial per al Judaisme Progressista (WUPJ). Avui dia hi ha més de 16.000 membres actius en els diferents capítols de l'organització, que es troben en més d'una dotzena de països del Món.

## Referències

* ↑ www.wupj.org/about
* ↑ www.wupj.org/netzer
# Ivan Silàiev

Ivan Stepànovitx Silàiev, en rus Ива́н Степа́нович Сила́ев, (Baktyzino, (Nizhni Novgorod, Unió Soviètica) 21 d'octubre de 1930 — 8 de febrer de 2023) fou un polític rus.
Va ocupar el càrrec de Primer Ministre de Rússia des del 15 de juny del 1990 fins al 26 de setembre del 1991, així com el de President del Consell de Ministres de la Unió Soviètica, convertint-se en l'últim que ocupava aquest càrrec, des del 6 de setembre del 1991 fins al 25 de desembre del mateix any.

## Referències

* ↑ «Скончался экс-председатель Совета министров РСФСР Иван Силаев».
* ↑ «Ivan Silayev, Last Russian Prime Minister Of The Soviet Era, Dies At 92» (en anglès). RadioFreeEurope/RadioLiberty, 09-02-2023.
* ↑ «Great Value Broadband Provider | TV & Fibre | Unlimited Calls | TalkTalk» (en anglès britànic). [Consulta: 14 febrer 2023].
# Ferrari (desambiguació)

* No s'ha de confondre amb Ferraris.
«Ferrari» té aquests significats:
* Automobilisme:
** Ferrari marca italiana de cotxes esportius de luxe
** Scuderia Ferrari, equip de Formula 1
* Biografies:
** Ángel Ferrari Núñez (Puebla del Río, 1906 - 1986), historiador espanyol, membre de la Reial Acadèmia de la Història
** Bartolomeo Ferrari (Milà, 1499 - 1544), religiós italià
** Benedetto Ferrari o Benito Ferrari (Reggio, 1597 - Mòdena, 1681), poeta i compositor italià
** Benito Ferrari (Reggio de l'Emília, 1597 - Mòdena, 1681), poeta i compositor italià
** Carlos Eduardo Ferrari, futbolista brasiler, nascut el 19 de febrer de 1979. Ocupa la posició de davanter. Al llarg de la
** Carlotta Ferrari (Lodi, Llombardia, 1830 - Bolonya, Emília-Romanya, 1907), compositora i poeta italiana
** Domenico Ferrari (Piacenza, Emília-Romanya, 1722 - París, 1780), violinista i compositor italià, deixeble de Tartini
** Edoardo Ferrari-Fontana (Roma, 1878 - Toronto, 1936), tenor italià
** Emilio Ferrari, compositor italià de finals del segle xix i principis del XX
** Enzo Ferrari, fundador de la fàbrica d'automòbils.
** Ermanno Wolf-Ferrari (Venècia, 1876 – 1948), compositor italià
** Fabricio Ferrari Barceló (Santa Lucía, Canelones, 1985), ciclista uruguaià, professional des del 2010
** Gabrielle Ferrari (París, 1851 - 1921), compositora i pianista francesa
** Gaudenzio Ferrari (Valduggia, Vercelli, 1471/80 - Milà, 1546), pintor, escultor i arquitecte italià
** Gustavo Ferrari, de vegades Gustave (Ginebra, Suïssa, 1872 - 1948), compositor italià
** Giacomo Gotifredo Ferrari (Londres, 1830)
** Giovanni Ferrari (1907 - 1982), futbolista italià dels anys 30 i posterior entrenador
** Gustavo Ferrari, compositor
** Jean Franco Ferrari Chiabra (Callao, 1975), futbolista peruà que ocupa la posició de migcampista
** Lodovico Ferrari segle xvi), matemàtic italià conegut per haver resolt l'equació quàrtica
** Manno Wolf-Ferrari (1911 - 1994), director d'orquestra italià, nebot del compositor Ermanno Wolf-Ferrari
** Matteo Ferrari (Aflou, Algèria, 1979), futbolista italià que juga com a defensa al Beşiktaş turc
** Roberto Ferrari (Gavardo, Brescia, 1983), ciclista italià, professional des del 2006
** Roberto Ferrari (gimnasta)
** Jérôme Ferrari
** Gabriele Giolito de Ferrari
** León Ferrari
** Luc Ferrari
** María Teresa Ferrari
** Miguel Ferrari
** Rogério Ferrari
# Resolució 396 del Consell de Seguretat de les Nacions Unides

La Resolució 396 del Consell de Seguretat de les Nacions Unides, aprovada el 22 d'octubre de 1976, va considerar un informe del Secretari General de les Nacions Unides sobre la Força de les Nacions Unides d'Observació de la Separació i va prendre nota de les discussions que el Secretari General havia tingut amb totes les parts interessades en la situació al Pròxim Orient. El Consell va expressar la seva preocupació per la contínua tensió a la zona i va decidir:
    (a) Renovar el mandat de la Força de les Nacions Unides d'Observació de la Separació durant un any més, fins al 24 d'octubre de 1977;
    (b) Demanar al Secretari General que mantingui informada al Consell de Seguretat sobre nous esdeveniments;
    (c) Exhortar a totes les parts a que implementin immediatament la Resolució 338 (1973).
El Consell va aprovar la resolució per 13 vots contra cap; la República Popular de la Xina i Líbia no van participar en la votació.

## Vegeu també

* Llista de resolucions del Consell de Seguretat de les Nacions Unides 301 a la 400 (1971 - 1976)

## Enllaços externs

* PDF Text de la Resolució a UN.org
# Lorenzo Álvarez Capra

Lorenzo Álvarez Capra (1848 - 10 de març de 1901) fou ser un arquitecte espanyol del segle xix, considerat com un dels impulsors de l'estil neomudèjar, per la seva col·laboració al costat d'Emilio Rodríguez Ayuso en el projecte de la desapareguda plaça de toros de Goya, construïda a Madrid el 1874, que va servir d'inspiració per a molts altres feus taurins posteriors. Un any abans havia projectat el pavelló d'Espanya per a l'Exposició Universal de 1873 de Viena, d'estil neomudèjar. Una altra de les seves obres més conegudes és l'església de la Paloma, construïda en el mateix estil.
També va ser diputat a Corts pel Partit Liberal Fusionista i acadèmic de la Reial Acadèmia de Belles Arts de Sant Ferran.

## Obres

* Pavelló d'Espanya a l'Exposició Universal de Viena (1873)
* Plaça de toros de la Fuente del Berro, a Madrid, al costat d'Emilio Rodríguez Ayuso (1874)
* Teatre dels Jardins del Buen Retiro de Madrid (1880)
* Plaça de Toros de Barbastre
* Església de la Paloma a Madrid (1896)

## Referències

* 1 2 «Don Lorenzo Álvarez Capra». El Día (año XXII) nº 7356 de 11 de marzo de 1901. ISSN: 1133-245X.
* ↑ Martínez Verón, 2000, p. 26.
* ↑ Kenyon, 1980, p. 33.
* 1 2 «D. Lorenzo Álvarez Capra». La Época (año LII) nº 18.230 de 11 de marzo de 1901. ISSN: 2254-559X.
* ↑ Navascués Palacio, 1973.
* 1 2 3 4 5 Martínez Verón, 2000, p. 27.

## Bibliografia

* Kenyon, O. Spanish studies, Números 2-3 (ejemplar digitalizado en 2009), 1980.
* Martínez Verón, Jesús. Arquitectos en Aragón, Diccionario Histórico. Volumen I: ABAD-BUZALES. Institución «Fernando el Católico, 2000. ISBN 84-7820-581-0.
* Navascués Palacio, Pedro. Arquitectura y arquitectos madrileños del siglo XIX. Instituto de Estudios Madrileños, 1973. ISBN 84-500-5868-6.

## Enllaços externs

* Madrid històric: Lorenzo Álvarez Capra (castellà)
* Fitxa del Congrés dels Diputats
# Oneida Castle

Oneida Castle és una població dels Estats Units a l'estat de Nova York. Segons el cens del 2000 tenia 627 habitants.

## Demografia

Segons el cens del 2000, Oneida Castle tenia 627 habitants, 264 habitatges, i 178 famílies. La densitat de població era de 465,6 habitants per km².
Dels 264 habitatges en un 26,9% hi vivien nens de menys de 18 anys, en un 56,8% hi vivien parelles casades, en un 8% dones solteres, i en un 32,2% no eren unitats familiars. En el 26,1% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,87.
Per edats la població es repartia de la següent manera: un 21,5% tenia menys de 18 anys, un 7,7% entre 18 i 24, un 26,5% entre 25 i 44, un 26,8% de 45 a 60 i un 17,5% 65 anys o més.
L'edat mediana era de 41 anys. Per cada 100 dones de 18 o més anys hi havia 89,2 homes.
La renda mediana per habitatge era de 40.789 $ i la renda mediana per família de 45.875 $. Els homes tenien una renda mediana de 35.568 $ mentre que les dones 26.964 $. La renda per capita de la població era de 20.056 $. Entorn del 5,5% de les famílies i el 6,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oneida Castle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Oneida Castle». American Fact Finder. Oficina del Cens dels Estats Units, 12-01-2010.
# Inotify

inotify (inode notify) és un subsistema del nucli de Linux creat per John McCutchan, que supervisa els canvis al sistema de fitxers i informa d'aquests canvis a les aplicacions. Es pot utilitzar per actualitzar automàticament les vistes de directoris, tornar a carregar fitxers de configuració, registrar canvis, fer còpies de seguretat, sincronitzar i carregar. Les ordres inotifywait i inotifywatch (mantinguts per Eric Curtin com a part del projecte inotify-tools) permeten utilitzar el subsistema inotify des de la línia d'ordres. Un ús important és en utilitats de cerca d'escriptori com Beagle, on la seva funcionalitat permet reindexar els fitxers modificats sense escanejar el sistema de fitxers per buscar canvis cada pocs minuts, cosa que seria molt ineficient.
inotify va substituir una instal·lació anterior, dnotify, que tenia objectius similars. Inotify es va fusionar a la línia principal del nucli Linux a la versió del nucli 2.6.13, publicada el 29 d'agost de 2005; les versions posteriors del nucli van incloure millores addicionals. Les interfícies de biblioteca necessàries es van afegir a la GNU C Library (glibc) en la seva versió 2.4, publicada el març de 2006, mentre que el suport per a inotify es va completar a la versió 2.5 de glibc, publicada el setembre de 2006.

## Avantatges sobre dnotify

Hi ha una sèrie d'avantatges quan s'utilitza inotify en comparació amb l'API dnotify més antiga que va substituir. Amb dnotify, un programa havia d'utilitzar un descriptor de fitxer per a cada directori que supervisava. Això pot convertir-se en un coll d'ampolla ja que es podria assolir el límit de descriptors de fitxers per procés. Més tard, es va crear fanotify per solucionar aquest problema. L'ús de descriptors de fitxers juntament amb dnotify també va resultar ser un problema quan s'utilitzaven mitjans extraïbles. Els dispositius no s'han pogut desmuntar perquè els descriptors de fitxers mantenien el recurs ocupat.
Un altre inconvenient de dnotify és el nivell de granularitat, ja que els programadors només poden controlar els canvis a nivell de directori. Per accedir a informació detallada sobre els canvis ambientals que es produeixen quan s'envia un missatge de notificació, s'ha d'utilitzar una estructura estadística; això es considera un mal necessari perquè s'ha de mantenir una memòria cau d'estructures d'estadístiques, per a cada nova estructura d'estadístiques generada s'executa una comparació amb la de la memòria cau.

## Referències

* ↑ «Inotify: Efficient, Real-Time Linux File System Event Monitoring» (en anglès). [Consulta: 11 desembre 2023].
* ↑ «What is the proper way to use inotify?» (en anglès). [Consulta: 11 desembre 2023].
* ↑ Kerrisk, Michael. «Filesystem notification, part 2: A deeper investigation of inotify» (en anglès). LWN.net, 14-07-2014.
* ↑ «IBM Developer» (en anglès). [Consulta: 11 desembre 2023].
# Font de l'Oriol (els Masos de Baiarri)

La font de l'Oriol és una font de l'enclavament dels Masos de Baiarri, de l'antic terme de Claverol, pertanyent a l'actual municipi de Conca de Dalt, al Pallars Jussà.
Està situada a 1.219,5 m d'altitud, a l'Obaga de l'Oriol, al sud-oest de les Costes de Baiarri i al nord-est del Coll de Neda.

## Enllaços externs

* Institut Cartogràfic de Catalunya; cal fer un pas d'aproximació
# Avemetatarsalis

Els avemetatarsalis (Avemetatarsalia) són un clade de diàpsids arcosaures existent des de mitjans del període Triàsic fins al present. El nom va ser establert pel paleontòleg britànic Michael Benton el 1999 per a tots els Avesuchia més propers als dinosaures que als cocodrils.
| Avemetatarsalia | Ornithodira Pterosauromorpha (=Pterosauria)  Dinosauromorpha  Lagerpetonidae  Dinosauriformes  Marasuchus Silesauridae  Dinosauria  Ornithischia  Saurischia  Theropoda Sauropodomorpha |

## Referències

* ↑ Benton, M.J. (1999). Scleromochlus taylori and the origin of dinosaurs and pterosaurs. Philosophical Transactions of the Royal Society of London 354:1423-1446.

## Bibliografia

* Michael J. Benton: «Origin and relationships of Dinosauria». A: David B. Weishampel, Peter Dodson, Halszka Osmólska (editors): The Dinosauria. 2a edició. University of California Press, Berkeley 2004, pàg. 7-19, ISBN 0-520-24209-2.
Avemetatarsalia / Pan-Aves :
Regne: Animalia
Filum: Chordata
Classe: Sauropsida
Clade: Archosauria :
Vegeu també: Ornithoscelida
Phytodinosauria
Origen dels ocells :
# Retard

En música el retard és una nota que, pertanyent a l'acord anterior, ocupa el lloc d'una nota de l'acord amb el qual sona, dirigint després per moviment de grau conjunt cap a la nota que havia desplaçat. Per tant, un retard està constituït d'una preparació consonant, una percussió (normalment dissonant) i una resolució també consonant.
Si la resolució es realitza sobre una nota més aguda es parla de retard ascendent , si es fa sobre una més greu es parla de retard descendent. Més habitual és el descendent que l'ascendent. Al retard descendent també se l'anomena suspensió. De fet, suspensió és una traducció literal de la paraula anglesa pel retard.
Les normes que regeixen la resolució del retard canvien en funció del període musical històric. Per exemple, en el Renaixement no era aconsellable resoldre el retard dissonant en una consonància perfecta com l'octava o la quinta, llevat que es produís conjuntament amb un retard que resolgués en una consonància imperfecta (tercera o sexta). Al Barroc sembla que aquest problema no existia i molt menys en èpoques posteriors.
Com a tècnica contrapuntística passa a ser la quarta de les espècies de les quals parla Johann Joseph Fux en el seu tractat Gradus ad Parnassum de 1725.
# Elban

Elban (en rus: Эльбан) és un poble (un possiólok) del krai de Khabàrovsk, a Rússia, que el 2019 tenia 11.015 habitants.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Oneillornis

Oneillornis és un gènere d'ocells de la família dels tamnofílids (Thamnophilidae).

## Taxonomia

Segons la Classificació del Congrés Ornitològic Internacional (versió 10.2, 2020) aquest gènere està format per dues espècies:
* Oneillornis salvini - formiguer gorjablanc.
* Oneillornis lunulatus - formiguer llunat.
# Inovce

Inovce és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1555.
# Font de l'Ull

La Font de l'Ull és una font a la part alta d'un barranc del massís càrstic del Mondúber, al terme de Xeraco (Safor), a uns tres-cents metres sobre sobre el nivell mitjà del mar. La font està aprofitada amb una galeria subterrània horitzontal d'uns quinze metes de llargada i un metre d'amplària. El cabal hidràulic està molt minvat per causa de la captació destinada a consum humà, canalitzada fins a un dipòsit situat a la Serra de la Barcella.

## Bibliografia

* Campos, Laura; Campos, Rafa; Iborra, Joan; Martí, Antoni; Verdú, Raül. Xino xano per les fonts del Montdúver (pdf). AC La Goleta amb la col·laboració de la Generalitat Valenciana, 2003, p. 40. ISBN 84-688-3229-4.

## Referències

* ↑ «Xeraco concluye la canalización de agua desde la Font de l'Ull» (en castellà). Las Provincias, 24-04-2010.
# Banya (desambiguació)

«Banya» té aquests significats:
# Ricard Suñé i Álvarez

Ricard Suñé i Álvarez (Barcelona, 1913 - Barcelona, 1952) va ser un periodista català.
Va estudiar dibuix i fotografia amb el seu oncle, Samuel Suñé i Farando. Abans de la Guerra Civil Espanyola militava en el carlisme, i com a periodista s'especialitzà en periodisme de successos. Fou redactor d'El Correo Catalán, on començà a escriure durant els anys de la dictadura de Primo de Rivera, publicant articles i reportatges, i fins al 18 de juliol de 1936. Més endavant, publicà en dos volums, els anys 1943 i 1944, una sèrie d'articles titulats Estampas populares, en els quals introduïa frases en català en una època en què aquesta llengua era totalment bandejada de la premsa. D'aquests articles n'arribà a publicar més de mil. Publicà també Albert Llanas, el Quevedo catalán (1946) i Nueva crónica de Barcelona (1945-46), aplec de dades històriques sobre els carrers de Barcelona, que restà interrompuda. Suñer va morir atropellat per un tramvia a la Ronda de Sant Pau, mentre s' acomiadava d'una persona que era en un balcó, després de baixar d'un taxi. El 1952 l'Ajuntament de Barcelona li concedí el títol de cronista oficial de la ciutat de Barcelona.

## Referències

* 1 2 «Ricard Suñé i Álvarez». Gran Enciclopèdia Catalana. Barcelona: Grup Enciclopèdia Catalana.
* 1 2 Roig i Llop, Tomàs. «Ricard Suñé i Álvarez». A: El meu viatge per la vida 1939-1975. Publicacions de l'Abadia de Montserrat, 2005, p. 223. ISBN 978-84-8415-719-9 [Consulta: 18 gener 2020].
* ↑ «Els últims cronistes oficials de la ciutat». B.MM - Quadern Central, Núm. 65, 2005, pàg. 60 [Consulta: 18 gener 2020].
* ↑ Theros, Xavier «Duelos milagrosos». El País, 28-08-2012 [Consulta: 18 gener 2020].